Injectarea de substanta activa pentru riduri a fost prima data testata de un oftalmolog american pentru tratamentul strabismului si a avut succes. Ulterior descoperindu-se ca are rolul de a relaxa musculatura a fost testat cu succes si la nivelul musculaturii fetei. Are rolul de a distruge contractiile musculaturii si astfel prin intinderea pielii ridurile se sterg complet sau partial. In functie de profunzimea ridurilor si totodata de gradul tonicitatii musculaturii, se alege un dozaj astfel incat rezultatele sa fie cat mai naturale.
De obicei tratamentul il efectuam la nivelul fruntii, intre sprancene, baza nasului si in jurul ochilor (talpa gastii).
Mai sunt si alte zone unde injectam substanta activa pentru riduri, precum buza superioara pentru ridurile de fumator care se mai cheama „codul de bare”, in muschiul maseter pentru persoanele cu bruxism sau in scop estetic daca muschiul este hipertrofic si produce un aspect inestetic, pentru ridicarea colturilor gurii sau pentru coborarea buzei superioare la cei care au rasul gingival (cand rasul produce ridicarea buzelor astfel incat se observa gingiile).
Tratamentul presupune intai o consultatie pentru a vedea daca sunteti o candidata buna si apoi o mica pregatire inainte (pielea fetei sa fie curata si fara inflamatii sau infectii).
Se face dupa o anestezie printr-o crema aplicata local si astfel nu doare.
Durata tratamentului este de circa 10 minute si presupune mai multe injectari cu un ac foarte subtire in anumite puncte cheie.
Efectul se instaleaza in primele 2-3 zile, este maxim la 14 zile si dureaza aproximativ 3 luni. Fata isi schimba infatisarea, devine mai luminoasa, mai tonica, mai radianta, ridurile se sterg si unele structuri se pot repozitiona mai sus, dand aspectul de tanar.